b'\n_START_ARTICLE_\nThe Voyage of Life\n_START_PARAGRAPH_\nThe Voyage of Life je serija \xc5\xa1tirih slik, delo angle\xc5\xa1ko-ameri\xc5\xa1kega slikarja Thomasa Cola, ki jih je ustvaril leta 1840. Slike na alegori\xc4\x8dni na\xc4\x8din predstavljajo \xc5\xa1tiri faze \xc4\x8dlove\xc5\xa1kega \xc5\xbeivljenja, in sicer otro\xc5\xa1tvo, mladostni\xc5\xa1tvo, odraslost in starost. Prikazan je popotnik, ki na \xc4\x8dolnu pluje po reki skozi severnoameri\xc5\xa1ko divjino v \xc4\x8dasu sredine 19. stoletja._NEWLINE_Serijo sestavljajo naslednje \xc5\xa1tiri slike: The Voyage of Life Childhood, The Voyage of Life Youth, The Voyage of Life Manhood, in The Voyage of Life Old age._NEWLINE_V nasprotju s Colovo prvo serijo The Course of Empire, ki je osredoto\xc4\x8dena na faze civilizacije, se ta serija osredoto\xc4\x8da na posameznika, ki na kr\xc5\xa1\xc4\x8danski alegori\xc4\x8dni na\xc4\x8din vizualno predstavi \xc4\x8dlovekovo popotovanje skozi \xc5\xbeivljenje. Popotnika, ki pluje na Reki \xc5\xbeivljenja, na vsaki sliki spremlja angel varuh. Pokrajina, ki je upodobljena glede na letni \xc4\x8das, igra pomembno vlogo pri pripovedovanju zgodbe. Smer \xc4\x8dolna je na vsaki sliki obrnjena v primerjavi s prej\xc5\xa1njo sliko._NEWLINE_V otro\xc5\xa1tvu dojen\xc4\x8dek pluje iz temne jame v bogato in zeleno pokrajino. V mladostni\xc5\xa1tvu fant prevzame nadzor nad \xc4\x8dolnom in ga usmeri proti veli\xc4\x8dastnemu gradu na nebu. V odraslosti se \xc4\x8dlovek zana\xc5\xa1a na molitve in vero, da ga vodi skozi dero\xc4\x8do reko in nevarno pokrajino. Na koncu \xc4\x8dlovek postane star, angel pa ga vodi do nebes skozi vodovja ve\xc4\x8dnosti.'